b'\n_START_ARTICLE_\nF\xc3\xb8devareforbundet NNF\n_START_SECTION_\nAntal medlemmer\n_START_PARAGRAPH_\nNNF Forbundet har ca. 27.000 medlemmer og organiserer ansatte inden for f\xc3\xb8lgende brancher: bager, slagter, mejeri, sukker- og chokoladeindustrien samt tobaksindustrien. Den nuv\xc3\xa6rende forbundsformand er Ole Wehlast.\n_START_SECTION_\nHistorie\n_START_PARAGRAPH_\nForbundet er stiftet som N\xc3\xa6rings- og Nydelsesmiddelarbejder Forbundet 12. marts 1980 ved en fusion af Dansk Slagteriforbund, Bageri-, Konditori- og M\xc3\xb8lleriarbejdernes Forbund, Tobaksarbejderforbundet i Danmark og Sukkervare- og Chokoladearbejdernes Forbund. 1. januar 1983 kom ogs\xc3\xa5 M\xc3\xa6lkeriindustriarbejdernes Forbund til. 1. januar 2009 \xc3\xa6ndrede forbundet navn til F\xc3\xb8devareforbundet NNF.'